Olsenbanden jr. Det sorte gullet

Olsenbanden jr: Det sorte gullet er en norsk barne- og familiefilm fra 2009 i serien om Olsenbanden jr.

Den ble sett av 189 000 på kino og havnet på 19.-plass over de mest sette filmene på norske kinoer i 2009.

Filmanmelderne i VG, Aftenposten og Dagsavisen gav den terningkast tre, mens Dagbladet gav den fire og FilmMagasinet to.

 Handling 
Olsenbanden jr. Det sorte gullet utspiller seg på begynnelsen av 1960-tallet. Klassen til Olsen-gjengen skal delta i en sykkel-konkurranse. Men Egon, Benny og Kjell blir veldig slitne etter en bratt stigning. Spesielt Kjell er nærmest utslitt, og det rustne sykkelkjedet hans kunne virkelig trengt litt olje. Olsen-gjengen tar derfor en pause ved en bensinstasjon. Egon bruker en slange for å i all hemmelighet få tak i litt olje fra bensinstasjonen slik at de kan olje sykkelkjedene deres. Men Biffen og gjengen hans ankommer også bensinstasjonen, forpurrer planene deres og kaster vekk slangen for å ødelegge for Olsen-gjengen. To andre klasse-kamerater, Hermansen og Holm skrenser foran bensinstasjonen på grunn av olje-søket som oppstod etter konflikten mellom Biffen og Egon Olsen, og de havner derfor i buskene. Egon Olsen, som den påståtte skyldige i disse problemene, blir arrestert igjen.

Etter endt soning blir Egon hentet av Benny og Kjell, fra barnehjemmet Lykkebo. Men Egon har allerede lagt en ny plan. Han har fått vite at det kan finnes veldig mye olje i Nordsjøen. Det endelige resultatet av undersøkelser i Nordsjøen skal offentliggjøres av ingeniør Hallandsen, etter at forskningsfartøyet hans ankommer Oslo havn. Egon Olsen overtaler umiddelbart vennene sine til å kjøpe billige olje-aksjer for å kunne tjene penger når olje-funnet i Nordsjøen ble offentliggjort. De slår derfor sammen alle sparepengene deres, for å bli olje-aksjonærer. Benny og Kjell skal vente på forskningsskipet ved havnen, og bruke et speil for å signalisere til Dynamitt-Harry om olje-funnene er bekreftet.

Men det viser seg at Hallandsen hadde løyet, og påstått at det ikke fantes olje i Nordsjøen, for å beholde hele overskuddet selv. Det håpefulle spekulative overskuddet til Olsen-gjengen har dermed gått tapt. Hallandsen gjør i hemmelighet forretninger med en arabisk olje-sjeik, i stedet for å gjøre en avtale med den norske regjeringen. Egon Olsen stjeler derfor en rød koffert med beviser, men Hallandsen og olje-sjeiken Araban El-Altam oppdager snart tyveriet. Hallandsen og olje-sjeiken er fast bestemt på å forhindre at sannheten om olje-funnene blir offentliggjort. I mellomtiden møter Hassan, en nevø av olje-sjeiken, Valborg. Men onkelen hans kidnapper Valborg, og foreslår en avtale med Olsen-gjengen: Han vil ha den røde kofferten tilbake, i bytte mot at de får Valborg tilbake. Olsen-gjengen sier seg enige. Men sjeiken bryter avtalen deres, og får med seg kofferten uten å løslate Valborg.

Hallandsen og olje-sjeiken forsvinner deretter med et privatfly, og tar med seg den kidnappede Valborg til Egypt. Men ettersom Valborg sist ble sett sammen med Olsen-gjengen, antar politiet at det var Olsen-gjengen som kan står bak kidnappingen. Kriminaloverbetjent Hermansen og hans assistent Holm instruerer Biffen-gjengen om å spore opp Olsen-gjengen, og om nødvendig pågripe dem. Hermansens sønn Herman deltar også i letingen etter Valborg. Basert på et fotografi etterlatt av Hassan, antar Olsen-gjengen at kidnapperne har reist til Kairo. De kommer seg om bord på et lasteskip, for å komme til Egypt og befri Valborg som blir holdt fanget i Kheopspyramiden. Samtidig planlegger de å stjele tilbake den røde kofferten fra olje-sjeiken, og endelig bevise at det eksisterer olje på norsk sokkel i Nordsjøen.

 Rolleliste 
 Rolle  Skuespiller Egon Olsen  Oskar Øiestad Kjell Jensen  Jonas Hoff Oftebro Benny Fransen  Fridtjof Tangen Dynamitt-Harry  Petter Westlund Valborg  Lina Sørlie Strand Ingeniør Hallandsen  Jan Grønli Sjeiken fra Araban  Ingar Helge Gimle Hallandsens assistent  Mathias Calmeyer Osram   Kriminalbetjent Hermansen  Anders Hatlo Kriminalassistent Holm  Johannes Joner Ingrid  Regine Leenborg Anthonessen Biffen   Herman Hermansen   Knut   Johnny   Bassefar (Kjells far)  Trond Brænne Gudrun (Kjells mor)  Kari-Ann Grønsund Syvertsen  Thor Aamodt Tutta  Thea Næss TV-reporter  Tom Mathisen Ingeborg  Rina Kelly

Referanser

 Eksterne lenker 


 Olsenbanden jr. Det sorte gullet hos Filmfront

Kategori:Filmer fra 2009
Kategori:Norske filmer fra 2000-årene
Kategori:Olsenbanden
Kategori:Norske familiefilmer
Kategori:Norskspråklige filmer
Kategori:Norske eventyrfilmer
Kategori:Filmer lagt til Oslo